LV
C 127/48
Eiropas Savienības Oficiālais Vēstnesis
11.4.2023.
Prasījumi Prasītāju prasījumi Vispārējai tiesai ir šādi:
— atcelt Eiropas Komisijas Īstenošanas lēmumu C(2022) 8645 final (2022. gada 2. decembris), ar ko apstiprina Itālijas stratēģisko plānu PAC 2023-2027, daļā, kurā, norādot intervences attiecībā uz saistībām vides un klimata jomā (SRA), kā saistība, no kuras izpildes ir atkarīga maksājumu izmaksa, ir noteikts aizliegums lauksaimniecībā izmantot bioloģiskās dūņas un jebkurus citus atkritumus, kas reģenerēti R10 darbībās saskaņā ar Leģislatīvā dekrēta Nr.
152/2006 IV daļu, un ir noteikts pienākums izmantot tikai tādu mēslojumu, kas atzīts saskaņā ar Regulu (ES) Nr.
2019/1009, un/vai organisko mēslojumu, kura sastāvdaļas tajā ir iekļautas.
Pamati un galvenie argumenti Prasības pamatošanai prasītāji izvirza septiņus pamatus.
1.
Pirmais pamats ir par Regulas (ES) Nr. 2021/2115 (1) pārkāpumu un par Eiropas Komisijas paziņojuma “Ensuring availability and affordability of fertilizers – COM (2022) 590 final” (2022. gada 9. novembris) pārkāpumu.
— Regula (ES) Nr. 2021/2115, kura regulē lauksaimniecības maksājumu izmaksu, neietver nevienu normu, kas aizliegtu izmantot bioloģiskās dūņas un no tiem atvasinātus produktus, kuru izmantošanu kopējās lauksaimniecības politikas ietvaros tādējādi ir veicinājusi pati Eiropas Komisija, kas ir skaidri izteikusi piekrišanu dūņu izmantošanai lauksaimniecībā – pēdējo reizi 2022. gada 9. novembra paziņojumā “Ensuring availability and affordability of fertilizers – COM (2022) 590 final”.
2.
Otrais pamats ir par Direktīvas 2008/98/EK (2) un Direktīvas (ES) 2018/851 (3) pārkāpumu, aprites ekonomikas principu, Direktīvas 86/278/EEK (4) un Regulas (ES) Nr.
2019/1009 (5) (2019. gada 5. jūnijs) pārkāpumu.
— Komisijas apstiprinātajā Valsts stratēģiskajā plānā PAC 2023-2027 (PSP) noteiktais vispārējais aizliegums izmantot bioloģiskās dūņas, tās reģenerējot lauksaimniecībā, un tādējādi nelabvēlīgā situācija ar to saistītajai darbībai salīdzinājumā ar Regulā (ES) Nr.
2019/1009 paredzēto mēslojumu ir acīmredzamā pretrunā pašreizējam Kopienas līmenī izvēlētajam attīstības modelim, kas balstās uz tā saucamo “aprites ekonomiku” un atkritumu atkārtotu izmantošanu enerģijas ražošanai, arī ar mērķi saglabāt dabas resursus, un tajā netiek ņemta vērā ne pašreizējā un būtiskā Regulas (ES) Nr.
2019/1009 neīstenošana Itālijā, ne arī apstāklis, ka papildus tam, ka Direktīva 86/278/EEK nav pat netieši atcelta, tas neskartu Itālijas tiesību aktus par mēslošanas līdzekļiem (Leģislatīvais dekrēts 75/2010).
3.
Trešais pamats ir par Direktīvas 86/278/EEK pārkāpumu un par tirgus un konkurences sakropļošanu, kas kaitē bioloģisko dūņu reģenerācijas nozares operatoriem.
— Vispārējais aizliegums izmantot bioloģiskās dūņas, tās reģenerējot lauksaimniecībā, rada nepieņemamu un nepamatotu konkurenci kropļojošu ietekmi, kas ne tikai ir pretrunā Direktīvai 86/278/EEK, bet arī kaitē citu operatoru, kas nodarbojas ar bioloģisko dūņu reģenerāciju, stāvoklim tirgū, nostādot tos neizdevīgākā stāvoklī salīdzinājumā ar citu organisko un ķīmisko mēslojumu ražotājiem.
4.
Ceturtais pamats ir par LESD 296. panta 2. punkta, Regulas (ES) Nr. 2021/2115 un Direktīvas 86/278/EEK pārkāpumu.
Iepriekšējas izmeklēšanas neveikšana, faktu sagrozīšana, priekšnoteikumu neesamība, pretrunīgums, acīmredzams neloģiskums, nevienlīdzīga attieksme un nopietns pamatojuma trūkums.
— Komisijas apstiprinātais PSP daļās, kurās ir aizliegts izmantot bioloģiskās dūņas un citus R10 darbībās reģenerētos atkritumus un mēslošanas līdzekļus, kas nav iekļauti Regulā (ES) Nr.
2019/1009, ir pilnībā nepamatots – kas ir apstāklis, kurš atklāj nosacījumu neizpildi relatīvajā noteikšanā, kā arī tā pretrunu ar normatīvajos aktos noteiktajiem principiem par bioloģisko dūņu reģenerāciju lauksaimniecībā un kas izveido nepieļaujamu atšķirīgu attieksmi salīdzinājumā ar citiem mēslošanas līdzekļiem.